Tartumaa lõunapiiri ääres asub juba paljudele eestlastele tuttav Andre Farm, mis on oma kuulsuse saavutanud tänu käsitöö juustule, mida on peale eestlaste tunnustanud ka paljud mainekad juustukonkursid. Nende juustu headuse saladus võib peituda selles, et farmi lehmade eest kantakse eriti head hoolt ning nendega koos mediteeritakse.
Linnast maale
Andre Farmi omanikud pole sugugi mitte põlised maainimesed. Linnast maale suundusid nad 20 aastat tagasi ning alustasid vaid mõnekümne lehmaga. Praeguseks on kari peaaegu et neljasaja pealine. Linna tagasi ei läheks nad mingil juhul ning tõsilugu - talupidamine õigustab end nende jaoks ka majanduslikult ära.